Messier 108
Messier 108 (ka M108 ja NGC 3556) on spiraalgalaktika, mis asub Suure Vankri tähtkujus. Galaktika avastas 19. veebruaril 1781 Prantsuse astronoom Pierre Méchain. Galaktikat vaatles ka Charles Messier, kes ilmselt plaanis selle lisada oma kataloogi hilisemasse versiooni. Messier 108 lisas 1953. aastal kataloogi Ameerika Ühendriikide astronoom ja astronoomia ajaloolane Owen Gingerich. Messier 108 asub Maast 45,9 miljoni valgusaasta kaugusel ja selle diameeter on 110 000 valgusaastat. Galaktika tähesuurus on 10,7 ja see sisaldab üle 400 miljardi tähe.